
Z A P I S N I K
8. sjednice Vijeća Mjesnog odbora Jarun, 19. siječnja 2022. u prostorijama Mjesnog odbora Jarun, Hrgovići 57a, s početkom u 19.00 sati

NAZOČNI ČLANOVI VIJEĆA:
[bookmark: _Hlk86829379]Mario Devčić, Lea Galović, Franjo Klečina, Hrvoje Kuharić, Ljiljana Marks-Šikić, Nikola Peruničić, Krešimir Petlić, Lora Rajić, Petar Vranjković.

NENAZOČNI ČLANOVI VIJEĆA:
Vladimir Slošić, Damir Švizer, 

OSTALI NAZOČNI:
Nema.

Predsjedava: Ljiljana Marks-Šikić, predsjednica Vijeća.
Zapisnik vodi: Mario Devčić, potpredsjednik Vijeća.

	Predsjednica konstatira da je nazočno 9 od ukupno 11 članova Vijeća, što znači da Vijeće može pravovaljano odlučivati te otvara 8. sjednicu Vijeća Mjesnog odbora.

	Vijeće sa 8 glasova ZA i 1 PROTIV prihvaća tekst Zapisnika 7. sjednice Vijeća Mjesnog odbora Jarun, održane 15. prosinca 2021.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED
1. Prijedlog Izvješća o radu Vijeća Mjesnog odbora Jarun za 2021.
2. Prijedlog Programa rada Vijeća Mjesnog odbora Jarun za 2022.
3. Povremeno korištenje prostora Mjesnog odbora Jarun po zahtjevu člana Vijeća Franje Klečine
4. Sanacija oštećenja na dijelu sjevernog nogostupa s obilježenom horizontalnom signalizacijom biciklističke staze u ulici Horvaćanska cesta 146A i obilježavanje iste na križanju s Ulicom Ferdinanda Budickog po zahtjevu D. O.
5. Povećanje sigurnosti pješačkog i cestovnog prometa u Kružnoj ulici: 
a) od križanja s Ulicom Ferdinanda Budickog do križanja s Pakoštanskom ulicom po zahtjevu I. M.
b) na križanjima Kružne ulice i Ulice Ferdinanda Budickog te Kružne ulice i Pakoštanske ulice po zahtjevu M. D.
c) postava vertikalne prometne signalizacije prometnog ogledala u Rogozničkoj ulici kod križanja s Kružnom ulicom po zahtjevu M. S.
6. Povećanje parkirališnih kapaciteta na pristupnim cestama ulaza u RŠC Jarun po zahtjevu F. V.
7. Obnova makadamskog dijela ulice Jarunska obala 4 do 6 po zahtjevu D. M.
8. Sanacija oštećenja popločenog nogostupa u ulici Poljana Zdenka Mikine 1 po zahtjevu I. M.
9. Ukidanje parkirališnog mjesta u ulici Hrvatskog sokola 49 – 67, pokraj predviđenog prostora za odlaganje miješanog komunalnog otpada u svrhu smještaja kontejnera za prikupljane plastike i papira po zahtjevu M. B.
10. Status nedovršene građevine na Zagrebačkoj aveniji kod križanja s Ulicom Hrvatskog sokola na k.č.br. 3646/1 k.o. Rudeš po zahtjevu potpredsjednika Vijeća Maria Devčića
11. Pitanja, prijedlozi i obavijesti

Ad 1. Prijedlog Izvješća o radu Vijeća Mjesnog odbora Jarun za 2021.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Lea Galović, Franjo Klečina, Hrvoje Kuharić, Ljiljana
Marks-Šikić i Krešimir Petlić.
Nakon rasprave Vijeće s 8 glasova ZA i 1 PROTIV donosi

IZVJEŠĆE O RADU
VIJEĆA MJESNOG ODBORA  JARUN 
U 2021. GODINI
1. UVODNE NAPOMENE
Ukupni rad i djelovanje, kao i zadaće, prava i ovlasti Vijeća Mjesnog odbora Jarun normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 - pročišćeni tekst), Pravila Mjesnog odbora Jarun i Poslovnik o radu Vijeća Mjesnog odbora Jarun.
Programsko - plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2021. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.
1. SASTAV VIJEĆA 
U 2021. provedeni su izbori za gradske četvrti i mjesne odbore. Vijeće Mjesnog odbora Jarun konstituirano je 25. lipnja 2021. u sljedećem sastavu: Mario Devčić (ZJN), Lea Galović (ZJN), Franjo Klečina (DP), Hrvoje Kuharić (ZJN), Ljiljana Marks-Šikić (NL), Nikola Peruničić (SDP), Krešimir Petlić (ZJN), Lora Rajić (ZJN), Vladimir Slošić (MOST), Damir Švizer (HDZ), Petar Vranjković (HDZ).

Za predsjednicu Vijeća izabrana je Ljiljana Marks-Šikić, a za potpredsjednika Mario Devčić.
Na konstituirajućoj sjednici članica Vijeća Rada Borić (NL) prihvatila je dužnost članice Vijeća Gradske četvrti Trešnjevka-jug, a zamijenio ju je Krešimir Petlić (ZJN). Članica Vijeća Jagoda Novak (ZJN) prihvatila je dužnost članice Vijeća Gradske četvrti Trešnjevka-jug, a zamijenila ju je Lora Rajić (ZJN).
Član Vijeća Ivan Zvonimir Galić (HDZ) stavio je mandat u mirovanje, a zamijenio ga je Petar Vranjković (HDZ).

U starom sazivu Vijeća u 2017. bili su: Marko Petani (BM 365), Ivana Hren (NLZG), Marijana Kovač (NLZG), Ljiljana Marks-Šikić (nestranačka), Nikica Mihaljević (SDP), Mislav Perkušić (ŽIVI ZID), Damir Švizer (HDZ), Josip Veber (HNS), Nenad Viduka (HDZ), Tihomir Novotni (Reformisti), Marija Maras (HDZ).
Za predsjednika Vijeća izabran je Damir Švizer, a za potpredsjednicu Ivana Hren.

1. O RADU VIJEĆA
a) Predsjednik/ca Vijeća
	Predsjednik/ca Vijeća vršio/la je svoje dužnosti temeljem odredbi Pravila Mjesnog odbora Jarun (članci 20. i 22.). Osim toga obavljao/la je i niz drugih aktivnosti vezanih uz poslove i zadaće funkcije koju obnaša. Poklanjao/la je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljao/la razgovore po potrebi, ponajprije u za to određenim terminima dežurstava Vijeća Mjesnog odbora, nastojeći pomoći u rješavanju mnogobrojnih pitanja, posebno komunalne prirode. Glavni činitelj upućenosti i uvida u aktualnu problematiku, a s time i promptnog reagiranja na akutne probleme koji su zahtijevali brzo rješavanje, bili su česti obilasci terena. Tijesno je surađivao/la s predsjednikom/com Vijeća Gradske četvrti, osobito na redovnim sastancima koordinacije predsjednika/ce Vijeća Gradske četvrti s predsjednicima vijeća ostalih mjesnih odbora.
b) Potpredsjednik/ca Vijeća
            Potpredsjednik/ca Vijeća sukladno odredbama članka 21. Pravila Mjesnog odbora Jarun, pomagao/la je predsjedniku/ici u njegovom/njezinom radu.
c) Članovi Vijeća
Članovi Vijeća svoje pravo i dužnosti, određene člankom 13. Pravila Mjesnog odbora Jarun, ostvarivali su uglavnom sudjelujući u radu sjednica Vijeća. Njihovo se djelovanje očitovalo ponajprije sudjelovanjem u raspravama te iznošenjem prijedloga, pitanja i zahtjeva. Članovi Vijeća iskazali su visoku spremnost za aktivno angažiranje. Povrh toga, sudjelovali su u redovitim dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve radi što boljeg i bržeg rješavanja najvažnijih problema svakodnevnog života, osobito komunalne prirode. Osim toga, i članovi Vijeća su prema potrebi obilazili su teren u skladu sa zahtjevima građana i Vijeća Gradske četvrti (evidentiranje lokacija kontejnera za odvojeno prikupljanje otpada, divljih odlagališta smeća, oštećenja na kolnicima i nogostupima, stanja zelenih površina i dr.).
3. 1. SADRŽAJ I UČINCI RADA VIJEĆA
Što se tiče strukture prema predlagateljima (inicijatorima) uglavnom su to bili predsjednik/ca Vijeća i Vijeće Gradske četvrti.

U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, uz prethodnu pripremu,  može izravno utjecati na zadovoljavanje različitih konkretnih potreba u pojedinim dijelovima Gradske četvrti koje pokriva Mjesni odbor. 
Sukladno Zaključku o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21) Vijeće je odlučivalo o povremenom korištenju prostora mjesne samouprave u Zagrebu, Hrgovići 57A, dok je odluke o jednokratnom korištenju prostora donosio predsjednik/ca Vijeća temeljom ovlasti Vijeća.
Korištenje prostora uvjetovano je bilo novonastalom pandemijom bolesti COVID – 19 uzrokovane korona virusom SARS-CoV-2, zbog čega su se korisnici morali pridržavati mjera Stožera civilne zaštite RH i  preporuka Hrvatskog zavoda za javno zdravstvo.

4. ZAKLJUČNE OCJENE

Vijeće Mjesnog odbora Jarun potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje građana, udruga i drugih subjekata Vijeću zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika područja kojeg pokriva Mjesni odbor.
Iako ni samo Vijeće Mjesnog odbora nije zadovoljno krajnjim učincima svoga djelovanja jer se neki predmeti ne rješavaju ni brzo ni kvalitetno očekuje se spremnost gradskih upravnih tijela i drugih institucija u uvažavanju inicijativa, prijedloga i zahtjeva, odnosno napredak u sljedećem razdoblju. Očekuje se aktivno unapređivanje rada Vijeća u idućim godinama, a time i izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka-jug i, u konačnici, Gradom Zagrebom.

I. Sjednice vijeća 
	
	Stari saziv
	Novi saziv
	Ukupno

	Ukupan broj održanih sjednica vijeća MO
	4
	7
	11

	Ukupan broj točaka dnevnih redova održanih sjednica vijeća MO
	28
	58
	86

	Ukupan broj akata (zaključaka) donesenih na sjednicama vijeća MO
	22
	70
	92

	Broj pitanja, zahtjeva i prijedloga članova vijeća MO na koje su zatraženi odgovori ili očitovanja gradskih tijela ili drugih subjekata
	0
	0
	0

	Broj pitanja, zahtjeva i prijedloga članova vijeća MO na koje su pribavljeni odgovori ili očitovanja gradskih tijela ili drugih subjekata
	0
	0
	0

	Broj donesenih mišljenja vijeća o prijedlozima (nacrtima) akata gradskih tijela
	1
	7
	8

	Broj donesenih mišljenja vijeća o prijedlozima (nacrtima) akata Vijeća GČ
	1
	1
	2

	Broj sjednica vijeća kojima su prisustvovali zaposlenici Službe za MS
	0
	2
	2

	Broj sjednica na kojima su zapisnike vodili sami članovi VMO
	4
	6
	10

	Uobičajeno (najčešće) vrijeme održavanja sjednica VMO
	19:00
	19:00
	19:00



III. Korištenje prostora mjesne samouprave
	
	Stari saziv
	Novi saziv
	Ukupno

	Broj izdanih odobrenja za povremeno korištenje bez naknade
	2
	16
	18

	Broj izdanih odobrenja za jednokratno korištenje bez naknade
	4
	5
	9

	Broj izdanih odobrenja za povremeno korištenje uz naknadu
	0
	0
	0

	Broj izdanih odobrenja za jednokratno korištenje uz naknadu
	0
	0
	0

	Broj odobrenja izdanih političkim strankama
	2
	13
	15

	Broj odobrenja izdanih udrugama umirovljenika
	0
	0
	0

	Ukupan broj sati korištenja prostora MS tjedno
	48
	50
	98




II. Zahtjevi građana i pravnih osoba
	
	Stari saziv
	Novi saziv
	Ukupno

	Broj zaprimljenih podnesaka vijećima mjesnih odbora
	18
	48
	66

	Broj podnesaka proslijeđenih drugim subjektima
	10
	39
	49

	Broj riješenih podnesaka (predmeta)
	6
	21
	27

	Broj odgovora na upite medija, odnosno građana putem medija
	0
	0
	0



Ad 2. Prijedlog Programa rada Vijeća Mjesnog odbora Jarun za 2022.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Lea Galović, Franjo Klečina, Ljiljana Marks-Šikić i Krešimir Petlić.
Nakon rasprave Vijeće jednoglasno donosi

P R O G R A M   R A D A
VIJEĆA MJESNOG ODBORA JARUN
ZA 2022. GODINU
I. POLAZNE OSNOVE
	Djelovanje Vijeća Mjesnog odbora Jarun (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe 
                     uređenja naselja, kvalitete stanovanja, 
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša te 
                     učinkovitiji rad komunalnih službi;
7. stanja sigurnosti i zaštite osoba, imovine i dobara te nastavku mjera i aktivnosti 
               projekta „Policajac u zajednici“;
8. sveobuhvatnom i temeljitom analizom ukupnog stanja i strukture stanovništva na 
                     području Mjesnog odbora, kao osnovom za osmišljavanje djelovanja Vijeća u  
                     pitanjima njihove nadležnosti;
9. zaštite djece, mladeži, starijih osoba te osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, 
                     sportskih i rekreacijskih potreba građana;
11. osmišljavanju koncepta razvoja Mjesnog odbora temeljenom na obilježjima, 
                     strukturi i potrebama stanovništva Mjesnog odbora.
	Vijeće će također djelovanje u tekućoj godini usmjeriti na daljnje stvaranje neophodnih normativno-organizacijskih i drugih uvjeta za vrsno funkcioniranje Mjesnog odbora.

II. GLAVNI CILJEVI

	Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave te zaključcima za njegovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe te udruga djece, mladih i starijih osoba rad usmjeriti na zadovoljavanje potreba građana;
2. osigurati sustavno prikupljanje i obradu te primjerenu dostupnost javnosti bitnih podataka o području Mjesnog odbora kao nužnih pretpostavki za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća kao i drugim zainteresiranim građanima pravodobnu i potpunu informiranost o odlučivanju gradskih upravnih tijela Grada Zagreba o pitanjima koja zanimaju Mjesni odbor radi ostvarivanja primjerenog utjecaja na odluke (davanje mišljenja te podnošenje inicijativa i prijedloga);
4. nastavak rješavanja problema s objektom Ulici don Petra Šimića 2; 
5. uređenje križanja Ulice Ferdinanda Budickog s Trpanjskom ulicom i Ulicom Hrvatskoga sokola.
6.  reguliranje pješačkog i cestovnog prometa u Kružnoj ulici, posebno na   križanjima Kružne ulice s Pakoštanskom ulicom i Ulicom Ferdinanda Budickog.
7. izbor lokacije i pokretanje postupka izgradnje novog objekta Dječjeg vrtića Jarun na području Mjesnog odbora Jarun.

III. ZADACI I ROKOVI

	Radi postizanja tih Programom utvrđenih ciljeva Vijeće će na svojim radnim sjednicama tijekom 2022. godine raspraviti i donijeti odgovarajuće akte, naročito o sljedećim pitanjima:
1. Financijski plan Mjesnog odbora za 2022. i Godišnji izvještaj o izvršenju Financijskog plana za 2021.;
2.  raspolaganje imovinom mjesnog odbora;
3. Plan komunalnih akcija Mjesnog odbora, koji je sastavni dio plana komunalnih aktivnosti Gradske četvrti – rok veljača 2022.;
4.  Izvješće o radu za 2021. i Program rada za 2022.;
5. može donijeti plan potreba za aktivnostima, programima i projektima unapređenja kvaliteta života građana koji važni za pojedini dio mjesnog odbora ili za cijeli mjesni odbor i utvrditi prioritete u realizaciji;

	Vijeće će, osim navedenoga, tijekom 2022. godine provoditi sljedeće aktivnosti:
1. sudjelovati u provođenju civilne zaštite na svom području;
1.  provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
1. surađivati s drugim mjesnim odborima na području Gradske četvrti Trešnjevke-jug, osobito sa susjednima; 
1. surađivati s udrugama građana, kulturnim, zdravstvenim, humanitarnim, sportskim i drugim organizacijama na svome području u pitanjima koja zanimaju građane s područja Mjesnog odbora;
1. predlagati Vijeću Gradske četvrti plan potreba za aktivnosti, programe i projekte unapređenja kvalitete života građana koji su važni za cijelu Gradsku četvrt, te odrediti prioritete u realizaciji; 
1. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području i pratiti provođenje;
1. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti provođenje;
1. predlagati preko Vijeća Gradske četvrti mjere za učinkovitiji rad komunalnih službi;
1. predlagati komunalne aktivnosti Gradske četvrti;
1. informirati građane o planovima Vijeća Gradske četvrti ;
12. analizirati stanje objekta mjesne samouprave na području Mjesnog odbora;

 13. donositi zaključke o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).
IV. TEKUĆA PITANJA
Vijeće će, osim navedenog, tijekom 2022. godine obavljati i druge poslove utvrđene zakonom, gradskim odlukama i drugim propisima.

Ad 3. Povremeno korištenje prostora Mjesnog odbora Jarun po zahtjevu člana Vijeća Franje Klečine
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
Bez rasprave Vijeće jednoglasno donosi

Z A K L J U Č A K

1. Članu Vijeća Mjesnog odbora Jarun Franji Klečini, odobrava se povremeno korištenje prostora u objektu Mjesnog odbora Jarun, Hrgovići 57a, u terminu: utorkom od 17:00 do 19:00 sati (prostorija 2) i teče od 25. siječnja 2022. do 15. srpnja 2022. godine.
2. Prostor iz točke 1. ovog zaključka, Član Vijeća Mjesnog odbora Jarun Franjo Klečina, koristit će bez naknade.
3. Član Vijeća Mjesnog odbora Jarun Franjo Klečina obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad 4. Sanacija oštećenja na dijelu sjevernog nogostupa s obilježenom horizontalnom signalizacijom biciklističke staze u ulici Horvaćanska cesta 146A i obilježavanje iste na križanju s Ulicom Ferdinanda Budickog po zahtjevu D. O.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Ljiljana Marks-Šikić i Nikola Peruničić.
Nakon rasprave Vijeće jednoglasno donosi

Z A K L J U Č A K
o sanaciji oštećenja dijela biciklističke staze, postavi stupića i obilježavanju biciklističkog prijelaza na križanju Horvaćanske ceste i Ulice Ferdinanda Budickog

1. Vijeće Mjesnog odbora Jarun razmatralo je zahtjev D. O. o sanaciji na dijelu sjevernog nogostupa s obilježenom horizontalnom signalizacijom biciklističke staze u ulici Horvaćanska cesta kod k.br. 146A i njezino obilježavanje na križanju s Ulicom Ferdinanda Budickog.
2. Vijeće Mjesnog odbora traži da se prijedlog uvrsti u plan komunalnih aktivnosti Gradske četvrti u sljedećem planskom periodu, odnosno da se asfaltira cijela širina nogostupa u dužini 60 m od križanja s Ulicom Ferdinanda Budickog prema istoku.
3. Vijeće traži da se na dio biciklističke staze uz Horvaćansku cestu postave stupići da se onemogući parkiranje vozila na stazu.
4. Vijeće traži da se biciklistička staza obilježi na prijelazu preko predmetnog križanja te traži nadležno postupanje Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet.
5. Zaključak se dostavlja Vijeću Gradske četvrti Trešnjevka-jug.

Ad 5. Povećanje sigurnosti pješačkog i cestovnog prometa u Kružnoj ulici: 

a) od križanja s Ulicom Ferdinanda Budickog do križanja s Pakoštanskom ulicom po
zahtjevu I. M.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju Mario Devčić, Lora Rajić, Nikola Peruničić, Franjo Klečina, Hrvoje Kuharić, Ljiljana Marks-Šikić i Krešimir Petlić.
Nakon rasprave Vijeće jednoglasno donosi

Z A K L J U Č A K
 o povećanju sigurnosti pješačkog i cestovnog prometa u Kružnoj ulici 
od križanja s Ulicom Ferdinanda Budickog 
do križanja s Pakoštanskom ulicom 

1. Vijeće Mjesnog odbora Jarun razmatralo je zahtjev I. M. o povećanju sigurnosti pješačkog i cestovnog prometa u Kružnoj ulici od križanja s Ulicom Ferdinanda Budickog do križanja s Pakoštanskom ulicom.
2. Vijeće Mjesnog odbora Jarun smatra da nema dovoljno elemenata za dobro rješenje toga problema te traži očitovanje od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet.
3. Zaključak se dostavlja Vijeću Gradske četvrti Trešnjevka-jug.

b) na križanjima Kružne ulice i Ulice Ferdinanda Budickog te Kružne ulice i Pakoštanske ulice po zahtjevu M. D.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju Mario Devčić, Lora Rajić, Nikola Peruničić, Franjo Klečina, Hrvoje Kuharić, Ljiljana Marks-Šikić i Krešimir Petlić.
Nakon rasprave Vijeće jednoglasno donosi

Z A K L J U Č A K
 o povećanju sigurnosti pješačkog i cestovnog prometa u Kružnoj ulici 
na križanjima Kružne ulice i Ulice Ferdinanda Budickog 
te Kružne ulice i Pakoštanske ulice 

1. Vijeće Mjesnog odbora Jarun razmatralo je zahtjev M. D. o povećanju sigurnosti pješačkog i cestovnog prometa na križanju Kružne ulice i Ulice Ferdinanda Budickog te Kružne ulice i Pakoštanske ulice.
2. Vijeće Mjesnog odbora Jarun smatra da nema dovoljno elemenata za dobro rješenje toga problema te traži očitovanje od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet.
3. Zaključak se dostavlja Vijeću Gradske četvrti Trešnjevka-jug.
c)   postava vertikalne prometne signalizacije prometnog ogledala u Rogozničkoj ulici kod  
      križanja s Kružnom ulicom po zahtjevu M. S.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju Mario Devčić, Lora Rajić, Nikola Peruničić, Franjo Klečina, Hrvoje Kuharić, Ljiljana Marks-Šikić i Krešimir Petlić.
Nakon rasprave Vijeće jednoglasno donosi

Z A K L J U Č A K
o postavi prometnog ogledala u Rogozničkoj ulici 
kod križanja s Kružnom ulicom

1. Vijeće Mjesnog odbora Jarun razmatralo je zahtjev M. S. o postavi prometnog ogledala u Rogozničkoj ulici kod križanja s Kružnom ulicom.
2. Vijeće je suglasno s prijedlogom te traži nadležno postupanje Sektora za promet, Gradskog ureda za obnovu, izgradnju, prostorno uređenje, graditeljstvo, komunalne poslove i promet.
3. Zaključak se dostavlja Vijeću Gradske četvrti Trešnjevka-jug.
Ad 6. Povećanje parkirališnih kapaciteta na pristupnim cestama ulaza u RŠC Jarun po zahtjevu F. V.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K L J U Č A K
o povećanju parkirališnih kapaciteta na pristupnim cestama 
ulaza u RŠC Jarun  

1. Vijeće Mjesnog odbora Jarun razmatralo je zahtjev F. V. o povećanju parkirališnih kapaciteta na pristupnim cestama ulaza u RŠC Jarun.
2. Vijeće nije suglasno s prijedlogom povećanja parkirališnih mjesta na pristupnim cestama i zelenim površinama te smatra da bi trebalo povećati korištenje javnog prijevoza iz više razloga: višestruko manje zagađenje okoliša i pogonske energije po prevezenom putniku, kao i zauzimanje mnogo manjeg prostora javnim prijevozom nego osobnim automobilima (dugačke kolone automobila, parkirališni prostor, itd.).
3. Zaključak se dostavlja Vijeću Gradske četvrti Trešnjevka-jug.
Ad 7. Obnova makadamskog dijela ulice Jarunska obala 4 do 6 po zahtjevu D. M.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K L J U Č A K
o obnovi makadamskog dijela ulice Jarunska obala

1. Vijeće Mjesnog odbora Jarun razmatralo je zahtjev D. M. o obnovi makadamskog dijela ulice Jarunska obala 4 do 6.
2. Vijeće traži da se prijedlog uvrsti u asfalterski program Vijeća Mjesnog odbora Jarun za 2022.
3. Zaključak se dostavlja Vijeću Gradske četvrti Trešnjevka-jug .
Ad 8. Sanacija oštećenja popločenog nogostupa u ulici Poljana Zdenka Mikine 1 po zahtjevu I. M.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluje Nikola Peruničić.
Nakon rasprave Vijeće jednoglasno donosi

Z A K L J U Č A K
o sanaciji oštećenja popločenog prilaza 
objektu Poljana Zdenka Mikine 1

1. Vijeće Mjesnog odbora Jarun razmatralo je zahtjev I. M. o sanaciji oštećenja popločenog prilaza objektu Poljana Zdenka Mikine 1.
2. Vijeće je suglasno s prijedlogom te traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet nadležno postupanje.
3. Zaključak se dostavlja Vijeću Gradske četvrti Trešnjevka-jug .
Ad 9. Ukidanje parkirališnog mjesta u ulici Hrvatskog sokola 49 – 67, pokraj predviđenog prostora za odlaganje miješanog komunalnog otpada u svrhu smještaja kontejnera za prikupljane plastike i papira po zahtjevu M. B.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju Mario Devčić i Lea Galović.
Nakon rasprave Vijeće jednoglasno donosi

Z A K L J U Č A K
o ukidanju parkirališnog mjesta u ulici Hrvatskog sokola 

1. Vijeće Mjesnog odbora Jarun razmatralo je zahtjev M. B. o ukidanju parkirališnog mjesta u ulici Hrvatskog sokola 49 – 67, kraj predviđenog prostora za odlaganje miješanog komunalnog otpada radi smještaja kontejnera za prikupljanje plastike i papira.
2. Vijeće nije suglasno s prijedlogom te smatra kako bi suvlasnici trebali navedene spremnike smjestiti bliže ulazu u zgradu sukladno članku 7. Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu (Službeni glasnik Grada Zagreba 2/18 i 24/19).
3. Zaključak se dostavlja Vijeću Gradske četvrti Trešnjevka-jug.
Ad 10. Status nedovršene građevine na Zagrebačkoj aveniji kod križanja s Ulicom Hrvatskog sokola na k.č.br. 3646/1 k.o. Rudeš po zahtjevu potpredsjednika Vijeća Maria Devčića
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluje Mario Devčić.
Nakon rasprave Vijeće jednoglasno donosi

Z A K L J U Č A K
o statusu nedovršene građevine na Zagrebačkoj aveniji,
  k.č.br. 3646/1 k.o. Rudeš

1. Vijeće Mjesnog odbora Jarun razmatralo je zahtjev potpredsjednika Vijeća Marija Devčića o statusu nedovršene građevine na Zagrebačkoj aveniji kod križanja s Ulicom Hrvatskog sokola na k.č.br. 3646/1 k.o. Rudeš.
2. Vijeće traži očitovanje građevinske inspekcije o propisanome roku u kojem se predmetna građevina treba dovršiti jer je riječ o vizuri gradske avenije koja je i urbanističkim planom zaštićena te očitovanje o postupanju u skladu s važećim propisima, posebno vezano uz sigurnost napuštenog gradilišta i nedovršene građevine koja predstavlja opasnost ako joj je omogućen slobodan pristup.
3. Zaključak se dostavlja Vijeću Gradske četvrti Trešnjevka-jug.

Ad 11. Pitanja, prijedlozi i obavijesti

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.
Sjednica završena u 20:15 sati.

KLASA: 024-08/22-003/126
URBROJ: 251-13-11-15-22-2
U Zagrebu, 19. siječnja 2022.

